NAVODILA ZA IZPOLNJEVANJE E-PRIJAVNICE

SPLOŠNA NAVODILA:

Na razpis za počitnikovanje se lahko prijavite največ z **eno (1)** prijavo. Prosimo, da pri prijavi upoštevate število razpoložljivih ležišč na posamezni lokaciji. V kolikor boste v obrazec vnesli več oseb kot je razpoložljivih ležišč na izbrani lokaciji, vaše prijave ne bomo upoštevali.

V prijavi je potrebno izpolniti vsa polja razen podatkov o drugih letovalcih, če boste v počitniški enoti letovali sami.

O uspešni oddaji e-prijavnice boste na elektronski naslov, ki ste ga napisali, takoj prejeli »Potrdilo o oddaji prijavnice za letovanje«, iz katerega bo razvidna izbrana lokacija in termin letovanja, za katerega ste oddali prijavo. Na vpisani elektronski naslov boste prejeli vsa nadaljnja obvestila, saj se vsi dokumenti v zvezi z letovanjem pošiljajo po elektronski poti.

V kolikor ste se pri vnosu podatkov zmotili, ali bi želeli spremeniti podatke iz prijave, morate najprej na uradni e-naslov: gp.mju@gov.si poslati preklic e-prijavnice in nato izpolniti novo prijavo.

|  |  |
| --- | --- |
| NAZIV POLJA | NAVODILO ZA IZPOLNITEV POLJA |
| Ime | V polje vpišite ime prijavitelja. |
| Priimek | V polje vpišite priimek prijavitelja. |
| Naslov | Vpišite kraj in ulico ter hišno številko stalnega ali začasnega bivališča. |
| Pošta | Vpišite naziv pošte. |
| Poštna številka | Vpišite ustrezno 4-mestno številko. |
| Zaposlen | Vpišite celoten naziv organa vaše zaposlitve brez okrajšav. |
| Davčna številka | Vpišite vašo 8-mestno davčno številko občana. |
| Telefon, GSM | Obvezno je izpolniti vsaj en kontaktni podatek. Zaželena je GSM številka. |
| Elektronski naslov | Vpišite vaš elektronski naslov. Izberite in vpišite le enega, saj boste na v prijavi navedeni elektronski naslov prejeli vso dokumentacijo v zvezi s prijavo, vključno s potrditvijo o oddaji prijave. Prosimo, da navedete e-naslov, ki ga redno spremljate.  |
| Število odraslih oseb, ki bodo letovali poleg vas | Vnesite število odraslih oseb (starejših od 18 let), ki bodo v enoti letovali poleg vas. Sebe v to število ne vključite. Otroke, ki so že dopolnili 18 let, upoštevajte pri vpisu števila odraslih oseb, ki bodo letovali poleg vas. |
| Podatki o otrocih, ki bodo letovale z vami | Pri otrocih, ki se v skladu s kriteriji iz Pravilnika o počitniški dejavnosti točkujejo, je potrebno izpolniti vse rubrike. Pri datumu rojstva je potrebno vpisati celoten datum rojstva, in sicer: dan, mesec in leto rojstva (DD, MM, LLLL - npr. 01.05.2006).Kot mladina se štejejo otroci od 15. do 18. leta starosti. Otroci imajo status osebe "šoloobvezen" le, če obiskujejo osnovno šolo (od 1. do 9. razreda). Otrok do dopolnjenega 3. leta starosti ne šteje kot da zaseda ležišče, vendar ga kljub temu vpišite na seznam. V kolikor je otrok starejši od 18 let, ga je potrebno prišteti k številu odraslih oseb, v tabelo pa ga ni potrebno vpisati.**Pri otrocih se upošteva podatek o starosti na dan oddaje e-prijavnice.** |
| Kraj letovanja | Iz seznama izberete želeno lokacijo. Pri tem morate biti pozorni, da po izbiri lokacije kliknete z miško izven tega polja, da se potrdi vnos. |
| Termin letovanja | Iz seznama izberete želeni termin. Pri tem morate biti pozorni, da po izbiri termina kliknete z miško izven tega polja, da se potrdi vnos. |
| Skupna delovna doba prosilca | Vpišite samo skupno število let dopolnjene delovne dobe, brez mesecev in dni. Upošteva se delovna doba v gospodarstvu in v javni upravi. |
| Izjave prijavitelja | Pred posredovanjem je potrebno podati soglasje (označiti s kljukico) k vsem izjavam, ki so navedene v e-prijavnici. |
| Pošiljam | S klikom na gumb "pošiljam" se prijava posreduje v strokovno službo ministrstva. Po zaključenem razpisu boste o rezultatih pisno obveščeni na vaš elektronski naslov, ki ste ga navedli s prijavi. |